Publication: Magyar Közlöny
Issue: MK-2001-9 (Year: 2001, Number: 9)
Era: 1990-2004
Section: A helyi önkormányzatokról szóló — többször módosított — 1990. évi LXV. törvény 97. §-ának a) pontja, továbbá a közoktatásról szóló — többször módosított — 1993.
Paragraph Index: 584

(5) Ha a tanuló azonos iskolatípuson belül iskolát kíván változtatni, vagy tanulmányainak befejezését követően iskolát kíván váltani, szándékáról a tanulónak, illetve, ha a tanuló nem cselekvőképes, a tanuló szülőjének írásban tájékoztatnia kell az illetékes szakértői és rehabilitációs bizottságot. A szakértői és rehabilitációs bizottság, amennyiben az az iskola, amelybe a tanuló az átvételét, felvételét kéri — az adott fogyatékosságra tekintettel — szerepel az intézményi jegyzékben, tizenöt napon belül a bejelentést írásban tudomásul veszi, és szakértői véleményének az iskola kijelölésére és az iskolába történő beiratkozásra vonatkozó rendelkezéseit módosítja. Ha az iskola nem, vagy nem az adott fogyatékosságra tekintettel szere- 2001/9. szám pel az intézményi jegyzékben, a szakértői és rehabilitációs bizottság e rendelet 13. §-ának (1) bekezdésében, valamint az e § (3)—(4) bekezdésében foglaltak alapján hoz döntést. A tanuló vizsgálata a döntés meghozatala előtt mellőzhető, ha a meglévő vizsgálati eredmények kiegészítésére nincs szükség. E rendelkezéseket alkalmazni kell az óvoda, a kollégium, a korai fejlesztés és gondozás vagy a képzési kötelezettség feladataiban közreműködő intézmény változásakor is.

Source: https://magyarkozlony.hu/hivatalos-lapok/de44b6d6142bbbb991fe30341c9992746d69ffd2/dokumentumok/eef99fcd8b4afd56e5659a1dfb60981ddc91c264/letoltes